შრომა (ლაგოდეხის მუნიციპალიტეტი)

შრომა — სოფელი აღმოსავლეთ საქართველოში, ლაგოდეხის მუნიციპალიტეტში (კახეთის მხარე), შრომის ადმინისტრაციული ერთეულის ცენტრი (სოფლები: კავშირი, შრომა).

მდებარეობს ალაზნის ვაკეზე, ზღვის დონიდან 420 მ-ზე, ლაგოდეხიდან 1,5 კმ-ში.

სოფელი დააარსეს XX საუკუნის პირველ წლებში ქიზიყელმა მოახალშენეებმა, რომლებიც თვითნებურად დასახლდნენ ჭიაურის სახაზინო მამულის ტერიტორიაზე და ახალ სოფელს „შრომა“ უწოდეს. 1905 წლის რევოლუციური მოძრაობის დაწყებამ აიძულა რუსეთის იმპერიის მთავრობა შრომელებისთვის დაეთმო და გაეცა ბრძანება ახალმოსახლეთა მიწათმოწყობის შესახებ.მიწის მობილიზაციის საკითხი აღმოსავლეთ საქართველოში, გაზ. „კლდე“, 1913, №26. — გვ. 4-7.ბენდიანიშვილი  ალ., აგრარული ურთიერთობანი საქართველოში 1890-1917 წწ., თბ., 1965. — გვ. 56.

შრომის ჩრდილო-აღმოსავლეთით, ადგილ „დანგრეულში“ დგას სავარაუდოდ განვითარებული შუა საუკუნეების დარბაზული ეკლესია. სოფლის სამხრეთით, დაახლ. 4 კმ-ზე, მდ. შრომისხევის მარცხენა ნაპირზე არის მეორე დარბაზული ეკლესია, რომელიც სავარაუდოდ ადრინდელ შუა საუკუნეებს განეკუთვნება. ორივე ეკლესია მოღწეულია დაზიანებული სახით.  
დემოგრაფია
2014 წლის აღწერის მონაცემებით სოფელში ცხოვრობს 1299 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II 1702 811 891 2014  1299 634 665

ლიტერატურა

სქოლიო

კატეგორია:ლაგოდეხის მუნიციპალიტეტის სოფლები